ཕྱི་དྲོར་ཁོས་བུ་མོ་དེའི་འདྲ་པར་གཉིས་ཀ་ངོ་དེབ་ནང་བཞག་ནས་ཆུ་ཚོད་གཅིག་ཀྱང་མ་འགོར་བར་མི་སུམ་སྟོང་གིས་ཁོའི་འདྲ་པར་དེར་མཆན་དང་དགའ་རྟགས་སྤྲད་པ་མ་ཟད།བུ་མོ་དེ་གང་ནས་ཡིན་དང་ཁོའི་དགའ་རོགས་ཡིན་མིན་སོགས་སྐད་ཆ་སྣ་ཚོགས་དྲིས་བྱུང་།སང་ཉིན་ཞོགས་པར་པར་བ་གཉིད་ལས་སད་རྗེས་ལམ་སེང་ངོ་དེབ་ནང་བལྟ་དུས་ཁ་སང་གི་བུ་མོའི་འདྲ་པར་དེ་གཉིས་ལ་མཆན་ཁྲི་གཅིག་བཏབ་པ་མ་ཟད་དགའ་རྟགས་འབུམ་གཉིད་དང་ཕྱེད་ཀར་བསླེབས་འདུག་པས།ཁོ་དགའ་ཐག་ཆོད་དེ་བུ་མོ་དེར་འཕྲད་སའི་གྲོང་གསེབ་ཀྱི་ཟམ་པ་དེའི་མིང་དང་བུ་མོས་སྔོ་ཚོད་འཚོང་སའི་ཁྲོམ་འདུས་བཅས་ངོ་དེབ་ནང་བྲིས།